கேள்வி: செத்தியூ மாவட்டம் - சொல் பிறப்பியல் பற்றி நீங்கள் என்ன அறிந்துள்ளீர்கள்?
பதில்: 19-ஆம் நூற்றாண்டில் டச்சுக் கிழக்கிந்தியக் கம்பனி (''Dutch East Indies'') இந்தோனேசியா (''Indonesian archipelago'') கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (''Tok Setiu'') எனும் பூகிஸ் (''Bugis'') தலைவர் ஒருவர் திராங்கானுவிற்கு குடிபெயர்ந்தார். அந்தக் கட்டத்தில் திராங்கானு சுல்தானகம்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.
கேள்வி: செத்தியூ மாவட்டம் - வரலாறு பற்றி தகவல் சொல்.
பதில்: 1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டைய மாவட்டமான பெசுட் மாவட்டம் (''Besut District'') இணைக்கப்பட்டது. பின்னர் செத்தியூ மாவட்டம் ஒரு தனி மாவட்டமாக மாற்றப்பட்டது. 1935-ஆம் ஆண்டில் பெசுட் மாவட்டம் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது. செத்தியூவில் வசிப்பவர்களில் பெரும்பாலோர் மலேசிய மலாயர். சிறுபான்மையினர் மலேசிய சீனர், சயாம் மற்றும் மலேசிய இந்தியர். செத்தியூவில் உள்ள பெரும்பாலான மலேசிய மலாயர்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகின்றனர்.